text: [{"text_idx": "#000002", "text": "Bosnia-Herzegovina er styrkismett v\u00e6l ovari enn F\u00f8royar, og var ti\u0301 favorittur at vinna dystin. Kortini kundi u\u0301rsliti\u00f0 l\u00e6ttliga veri\u00f0 eitt anna\u00f0."}, {"text_idx": "#000003", "text": "Dysturin sto\u0301\u00f0 til at enda javnur 2-2, ti\u0301 John R\u00f8dgaard to\u0301ktist hava tamarhald a\u0301 st\u00f8\u00f0uni i\u0301 endasp\u00e6linum mo\u0301ti sto\u0301rmeistaranum Dalibor Stojanovic, men eitt grovt mistak spilti honum talvi\u00f0. Ta\u00f0 plagar ikki at vera John fyri at gera sli\u0301kar br\u00f8larar. Hann hev\u00f0i telva\u00f0 ly\u0301taleyst til hann misto\u0301k seg so, at alt fo\u0301r fyri skeyti i\u0301 einum leiki."}, {"text_idx": "#000004", "text": "Martin vannMartin Poulsen var dagsins hetja. Honum so li\u0301kt er byrjanarsp\u00e6li\u00f0 okkurt heimabryggj, sum hann tekur mo\u0301tst\u00f8\u00f0umannin a\u0301 bo\u0301li vi\u00f0. Hesafer\u00f0 hev\u00f0i hann st\u00f8va\u00f0 av gomlu Larsen-byrjanina, sum nu\u0301 er n\u00e6stan burturl\u00f8gd. At hann by\u0301tti upp bisp fyri riddara beinanvegin mundi eisini koma o\u0301vart a\u0301 mo\u0301tst\u00f8\u00f0umannin. Um byrjanarsp\u00e6li\u00f0 veruliga er haldgott, man vera ivasamt, men v\u00e6l rigga\u00f0i. I\u0301 mi\u00f0sp\u00e6linum u\u0301tsp\u00e6ldi hann mo\u0301tst\u00f8\u00f0umannin Riad Burovic, sum hevur u\u0301tivi\u00f0 ha\u0301lvtanna\u00f0hundra\u00f0 ratingstig fleiri. Sja\u0301lvur endabresturin var sn\u00f8ggur. Flott Martin!"}, {"text_idx": "#000005", "text": "F\u00f8royski sto\u0301rmeistarin Helgi Dam Ziska telva\u00f0i vi\u00f0 svarta fo\u0301lkinum remis a\u0301 1. bor\u00f0i mo\u0301ti sto\u0301rmeistaranum Denis Kadric, sum Helgi annars vann a\u0301 i\u0301 2016, ta\u0301 F\u00f8royar pu\u0301ra o\u0301v\u00e6nta\u00f0 vunnu 21\u20442-11\u20442 a\u0301 Bosnia-Herzegovina. A\u0301 3. bor\u00f0i noyddist Olaf Berg at lu\u0301ta fyri altjo\u0301\u00f0a meistaranum Dejan Marjanovic, sum Sju\u0301r\u00f0ur Thorsteinsson annars koppa\u00f0i i\u0301 Baku fyri tveimum a\u0301rum si\u0301\u00f0ani."}, {"text_idx": "#000008", "text": "I\u0301 tri\u00f0ja umfari i\u0301 morgin mikudagin telva F\u00f8royar mo\u0301ti Malta. Teimum plaga vit at kno\u0301gva i\u0301 kappingunum fyri sma\u0301tjo\u0301\u00f0ir i\u0301 Evropa. Malta er styrkismett nummar 129 I\u0301 OL - F\u00f8royar nummar 76."}, {"text_idx": "#000009", "text": "Vinarliga broyt ti\u0301nar kennifi\u0301la - og privatli\u0301vsstillingar fyri at si\u0301ggja hetta innihald"}, {"text_idx": "#000011", "text": "Bresta saman um finalupla\u0301ss i\u0301 anna\u00f0kv\u00f8ld"}, {"text_idx": "#000012", "text": "U15-genturnar sku\u0301gva\u00f0u alla mo\u0301tst\u00f8\u00f0u av vegnum"}, {"text_idx": "#000013", "text": "U21-landsli\u00f0i\u00f0 so at siga o\u0301broytt"}]